3F-ligaens topscorer tager to måneder i den amerikanske liga, inden hun vender hjem til Hjørring.

Nadia Nadim blev topscorer i 3F-ligaen og kunne samtidig fejre det danske mesterskab med holdkammeraterne fra Fortuna Hjørring. Nu venter den næste udfordring for den ambitiøse landsholdsangriber. Nadia Nadim har aflyst sin sommerferie for at tage til USA og spille to måneder for Sky Blue Football, som Fortuna Hjørring har indledt et samarbejde med. Sky Blue Football spiller i National Womens Soccer League. - Jeg forventer, at det bliver en stor oplevelse, siger Nadia Nadim til Fortuna Hjørrings hjemmeside.